กรณีศึกษา วราภรณ์ ซาลาเปาพันล้าน
หลายคนอาจคิดว่าการที่เราจะประสบความสำเร็จ สร้างธุรกิจระดับพันล้านได้ ต้องทำธุรกิจที่ยิ่งใหญ่ และเริ่มต้นจากแผนทางธุรกิจที่สวยหรู  แต่รู้หรือไม่ว่าธุรกิจร้านขาย ซาลาเปา ก็สามารถมีรายได้ทะลุพันล้านบาทได้ เช่นกัน  วันนี้ เรามาดูเบื้องหลังความสำเร็จของร้านซาลาเปาวราภรณ์ ที่ขายซาลาเปาลูกละไม่กี่สิบบาท แต่สามารถมีรายได้ระดับพันล้านบาท  แล้ว ซาลาเปาวราภรณ์ มีจุดเริ่มต้นอย่างไร? ลงทุนแมนจะเล่าให้ฟัง
10 ส.ค. 2563

กรณีศึกษา วราภรณ์ ซาลาเปาพันล้าน / โดย ลงทุนแมน
หลายคนอาจคิดว่าการที่เราจะประสบความสำเร็จ
สร้างธุรกิจระดับพันล้านได้ ต้องทำธุรกิจที่ยิ่งใหญ่
และเริ่มต้นจากแผนทางธุรกิจที่สวยหรู
แต่รู้หรือไม่ว่าธุรกิจร้านขาย ซาลาเปา
ก็สามารถมีรายได้ทะลุพันล้านบาทได้ เช่นกัน
วันนี้ เรามาดูเบื้องหลังความสำเร็จของร้านซาลาเปาวราภรณ์
ที่ขายซาลาเปาลูกละไม่กี่สิบบาท แต่สามารถมีรายได้ระดับพันล้านบาท
แล้ว ซาลาเปาวราภรณ์ มีจุดเริ่มต้นอย่างไร?
ลงทุนแมนจะเล่าให้ฟัง
╔═══════════╗
สัมผัสเทคโนโลยีรูปแบบใหม่จากสตาร์ตอัปไทย
Blockdit เป็นแพลตฟอร์มของแหล่งรวมนักคิด
ที่ช่วยอัปเดตสถานการณ์ ในรูปแบบบทความ วิดีโอ
รวมไปถึงพอดแคสต์ ที่มีให้ฟังระหว่างเดินทางด้วย
ลองใช้กันที่ 
╚═══════════╝
ก่อนหน้าที่จะมาเริ่มทำธุรกิจขายซาลาเปา
จริงๆ แล้วคุณแม่วราภรณ์ ทำธุรกิจขายของชำที่บ้านมาก่อน
ในขณะที่ สามีคุณวราภรณ์ก็ทำงานขายของที่ตลาด
และมักจะซื้อซาลาเปากลับมาบ้านให้ลูกทั้ง 4 คน
เรื่องนี้ก็ได้กลายมาเป็นจุดเริ่มต้น ที่ทางคุณวราภรณ์เริ่มคิดค้นสูตรซาลาเปาขึ้น
โดยที่ต้องคิดค้นสูตรทำเอง เหตุผลก็เพราะว่าที่บ้านจะได้ไม่ต้องซื้อซาลาเปากิน 
และทางคุณวราภรณ์ก็มั่นใจว่าซาลาเปาที่ทำเองสะอาด มีคุณภาพ และอร่อยกว่า
ในช่วงแรก คุณวราภรณ์ไม่ได้ตั้งใจให้มันเป็นธุรกิจ
แต่พอทำกินเอง และทานไม่หมด
ในที่สุดคุณวราภรณ์ก็เริ่มขายซาลาเปาแถวบ้านที่ห้องแถว ย่านนางเลิ้ง
โดยทุกวัน คุณวราภรณ์จะเข้านอนตอนสามทุ่ม และตื่นมาเริ่มทำซาลาเปาตั้งแต่เที่ยงคืน
ในขณะที่ชื่อของ ซาลาเปาวราภรณ์ เกิดขึ้นจากการที่วันหนึ่ง
คุณวราภรณ์ เป็นคนรับออร์เดอร์จากทางโทรศัพท์ 
พอลูกค้าถามว่าใครรับออร์เดอร์คะ?
ทางเจ้าตัวรับเองก็ได้ตอบไปว่า “วราภรณ์” ค่ะ
หลังจากนั้นชื่อของซาลาเปาวราภรณ์ ก็ได้กลายมาเป็นแบรนด์
ที่ถูกเรียกติดปากในเวลาต่อมา
เมื่อซาลาเปาที่คุณแม่ทำเริ่มมีออร์เดอร์เยอะขึ้น และเริ่มขยายกิจการ
คุณภูมิ ผู้เป็นลูกชายจึงตัดสินใจลาออกจากงานที่ทำ 
เพื่อมาช่วยแบ่งเบาภาระคุณวราภรณ์ ให้คุณแม่มีเวลาพักผ่อนมากขึ้น
จากการบอกต่อ ปากต่อปาก ลูกค้าชื่นชอบ
ซาลาเปาวราภรณ์ก็ได้ขยับขยายจากห้องแถวย่านนางเลิ้ง 
กลายมาเป็นกว่า 100 สาขา ทั่วประเทศไทยในปัจจุบัน
แล้วตอนนี้ซาลาเปาวราภรณ์ ขายดีขนาดไหน?
บริษัท วราภรณ์ สมพงษ์ ฟู้ดส์ จำกัด
ปี 2560 รายได้ 969 ล้านบาท กำไร 125 ล้านบาท
ปี 2561 รายได้ 1,025 ล้านบาท กำไร 108 ล้านบาท
ปี 2562 รายได้ 1,143 ล้านบาท กำไร 114 ล้านบาท
โดยรายได้ระดับพันล้านบาทของวราภรณ์มาจากการขายซาลาเปา 10 ไส้ ติ่มซำ และอาหารจานเดียว
ผ่านทางหน้าร้านที่เป็นแบบคีออส และร้านแบบนั่งทานที่ร้านได้ นั่นเอง
มาถึงตรงนี้ ถ้าถามว่าเบื้องหลังความสำเร็จของซาลาเปาวราภรณ์ คืออะไร?
จากเรื่องราวทั้งหมดของซาลาเปาวราภรณ์
เราสามารถสรุปได้ว่าบางครั้งการที่เราจะประสบความสำเร็จ
อาจไม่จำเป็นต้องเริ่มจากแผนธุรกิจที่สวยหรู
อย่างเช่น ความสำเร็จของซาลาเปาวราภรณ์
ที่มีจุดเริ่มต้นมาจาก “ดีเอ็นเอ” ของความเป็นแม่
ที่อยากให้ลูกได้กินของดีมีคุณภาพที่แม่ทำ 
ผสมเข้ากับความรักในสิ่งที่ตัวเองทำ
ที่เริ่มตั้งแต่เที่ยงคืนในทุกๆ เช้า ก็เท่านั้นเอง ..
----------------------
สัมผัสเทคโนโลยีรูปแบบใหม่จากสตาร์ตอัปไทย
Blockdit เป็นแพลตฟอร์มของแหล่งรวมนักคิด
ที่ช่วยอัปเดตสถานการณ์ ในรูปแบบบทความ วิดีโอ
รวมไปถึงพอดแคสต์ ที่มีให้ฟังระหว่างเดินทางด้วย
ลองใช้กันที่ 
----------------------
ติดตามลงทุนแมนได้ที่
Website - 
Blockdit - 
Facebook - 
Twitter - 
Instagram - 
Line - 
YouTube - 
References
-กรมพัฒนาธุรกิจการค้า
-เว็บไซต์ทางการของบริษัท